
PARLAMENTUL  ROMÂNIEI
CAMERA  DEPUTAŢILOR
Comisia pentru transporturi şi infrastructură             Comisia pentru cultură, arte,
                                                                                           mijloace de informare în masă 
Nr. 4c- 26/22/2017/2018                                                    Nr. 4c – 10/74/2018

Bucureşti, 06.06.2018
                                 




BIROUL PERMANENT
AL
CAMEREI DEPUTAŢILOR



Vă înaintăm, alăturat, Raportul comun asupra Cererii de reexaminare formulată de Preşedintele României asupra Legii pentru înfiinţarea Centrului Muzeal al Locomotivelor,  transmis  cu  adresa  PL x nr.85/2017/2018 din 19 martie 2018. 
În raport cu obiectul şi conţinutul său, proiectul de lege  face parte din categoria legilor ordinare.




                PREŞEDINTE,                                            PREŞEDINTE,


         Lucian Nicolae BODE                                Gigel – Sorinel ȘTIRBU

PARLAMENTUL  ROMÂNIEI

Comisia pentru transporturi şi infrastructură              Comisia pentru cultură, arte, mijloace de informare în masă
Nr. 4c- 26/22/2017/2018                                                     Nr. 4c – 10/74/2018

       														Bucureşti, 06.06.2018


R A P O R T   C O M U N
asupra Cererii de reexaminare formulată de Preşedintele României
 asupra Legii pentru înfiinţarea Centrului Muzeal al Locomotivelor 
(PL- x. 85/2017/2018) 
	
În conformitate cu prevederile art. 137 din Regulamentul Camerei Deputaţilor, republicat, cu modificările ulterioare, Comisia pentru cultură, arte, mijloace de informare în masă şi Comisia pentru transporturi şi infrastructură au fost sesizate cu Cererea de reexaminare asupra Legii pentru înfiinţarea Centrului Muzeal al Locomotivelor, transmisă cu nr. PL x 85/2017/2018 şi înregistrată la Comisia pentru cultură, arte, mijloace de informare în masă cu nr. 4c - 10/74/19.03.2018, iar la Comisia pentru tansporturi şi infrastructurî cu nr.4c-26/22/2017/2018. 
În data de 18 ianuarie 2018, în temeiul art. 77 alin. (2) din Constituţia României, republicată, Preşedintele României a formulat o Cerere de reexaminare a actului normativ trimis la promulgare. În esenţă, obiecţiile Preşedintelui României se referă la următoarele aspecte: 
· din conţinutul normativ al legii transmise la promulgare transpare că intenţia legiuitorului ar putea fi aceea ca această structură să funcţioneze ca un muzeu, dar să nu aibă acest statut. Se menţionează faptul că, potrivit art. 13 din Legea muzeelor şi a colecţiilor publice nr. 311/2003, muzeele şi colecţiile aflate în proprietate publică se înfiinţează şi se organizează în subordinea autorităţilor administraţiei publice centrale sau locale, a altor autorităţi publice ori instituţii şi funcţionează potrivit regulamentelor proprii de organizare şi funcţionare, aprobate de autorităţile sau instituţiile tutelare. Totodată, potrivit aceluiaşi act normativ înfiinţarea muzeelor şi a colecţiilor publice necesită parcurgerea unor etape procedurale şi îndeplinirea unor condiţii. Se consideră că dispoziţiile legii transmise la promulgare sunt incomplete şi neclare atât în ceea ce priveşte regimul juridic aplicabil acestei structuri cât şi a regimului juridic al bunurilor constituite ca patrimoniu muzeal;
· Centrul Naţional de Calificare şi Instruire Feroviară - CENAFER - a fost înfiinţat prin Ordonanţa Guvernului nr. 58/2004 ca organism specializat al Ministerului Transporturilor. În structura organizatorică a acestuia, aprobată prin ordin de ministru, funcţionează Muzeul Căilor Ferate Române, care nu este acreditat în conformitate cu prevederile Legii muzeelor şi colecţiilor nr 311/2003. Astfel, potrivit Cererii de reexaminare, se consideră că, prin derogare de la prevederile Ordonanţei Guvernului nr. 58/2004, legiuitorul optează pentru înfiinţarea, prin lege, a Centrului Muzeal al Locomotivelor. Întrucât Muzeul Căilor Ferate Române a fost înfiinţat şi funcţionează în temeiul unui ordin de ministru, se consideră că înfiinţarea unei structuri în subordinea acestuia prin lege, act cu forţă juridică superioară unui ordin de ministru, nu poate fi realizată fără a contraveni dispoziţiilor art. 1 alin. (5) din Constituţie.
·  Totodată, se consideră că prevederile art. 1 din legea transmisă la promulgare, potrivit cărora Centrul Muzeal al Locomotivelor este de importanţă naţională, sunt imprecise şi neclare şi ar putea reprezenta o trimitere la caracterul de muzeu de importanţă naţională, fapt ce ar contraveni prevederilor Legii muzeelor şi colecţiilor nr 311/2003.

· O altă observaţie are în vedere faptul că legea transmisă la promulgare ar trebui să cuprindă dispoziţii referitoare la categoriile şi statutul personalului care urmează să fie încadrat la Centrul Muzeal.
Senatul, în calitate de primă Cameră sesizată, a respins Cererea de reexaminare şi a adoptat Legea pentru înfiinţarea Centrului Muzeal al Locomotivelor, în forma trimisă la promulgare, în şedinţa din data de 14 martie 2018. 
Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările ulterioare, Comisiile au dezbătut Legea pentru înfiinţarea Centrului Muzeal al Locomotivelor în şedinţe separate.
Comisia pentru cultură, arte, mijloace de informare în masă a procedat la reexaminarea Legii pentru înfiinţarea Centrului Muzeal al Locomotivelor în şedinţa din 30 mai 2018. La lucrările comisiei au fost prezenţi 12 deputaţi, din totalul de 15 membri.
În conformitate cu prevederile art. 54 din Regulamentul Camerei Deputaţilor, republicat, la dezbateri a participat, în calitate de invitat, domnul Ion Iordăchescu, secretar de stat în cadrul Ministerului Transporturilor. 
Comisia pentru transporturi şi infrastrctură a reexaminat Legea pentru înfiinţarea Centrului Muzeal al Locomotivelor în şedinţa din 5 iunie 2018. La lucrările comisiei au fost prezenţi 18 deputaţi, din totalul de 19 membri.
La finalul dezbaterilor, membrii celor două comisii au hotărât, cu majoritatea voturilor parlamentarilor prezenţi, respingerea Cererii de reexaminare şi, în consecinţă, întocmirea unui Raport de adoptare a Legii pentru înfiinţarea Centrului Muzeal al Locomotivelor, cu amendamente admise, prevăzute în Anexa care face parte integrantă din prezentul raport.
În conformitate cu prevederile art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Legea pentru înfiinţarea Centrului Muzeal al Locomotivelor face parte din categoria legilor ordinare.

	
PREŞEDINTE,
	PREŞEDINTE,

	
Lucian Nicolae BODE                                   

	Gigel – Sorinel ȘTIRBU












                                                      SECRETAR,                                           SECRETAR,
                                                    
                                                    Marius BODEA                                   Beatrice TUDOR                          








Consilier parlamentar, Monica Gabriela Tudor                                                                                                                            Consilier parlamentar, Dan Kalber





Anexă
A M E N D A M E N T E      A D M I S E

	Nr
crt.
	Text Lege 
adoptată de senat
	Text propus
(autorul amendamentelor)
	Observaţii 

	0
	2
	3
	4

	1
	Titlul legii se completează după cum urmează
L E G E 
pentru înfiinţarea Centrului Muzeal al Locomotivelor 

	Nemodificat

	

	2
	Art. 1.- Se înfiinţează, în judeţul Cluj, municipiul Dej, comuna Cuzdrioara, Centrul Muzeal al Locomotivelor, denumit în continuare Centrul Muzeal, structură de expunere a materialului rulant de cale ferată, de promovare a istoriei şi tehnicii feroviare, de importanţă naţională, în subordinea Muzeului Căilor Ferate aflat în structura Centrului National de Calificare şi Instruire Feroviară – CENAFER, denumit în continuare CENAFER, instituţie publică, cu personalitate juridică, în subordinea Ministerului Transporturilor.

	Nemodificat

	

	3
	

Art. 2. - Centrul Muzeal are ca principale obiective :

a)  restaurarea, conversarea şi expunerea vehiculelor feroviare, cât şi a altor instalaţii sau subansamble folosite în sistemul feroviar românesc, în scopul promovării istoriei, tradiţiei, culturii  sistemului feroviar din România, precum şi de prezentare către publicul larg a tehnicii feroviare naţionale;

	. La articolul 2, litera a) se modifică şi va avea următorul cuprins:
Nemodificat

a)  restaurarea, conservarea şi expunerea vehiculelor feroviare, cât şi a altor instalaţii sau subansamble folosite în sistemul feroviar românesc, în scopul promovării istoriei, tradiţiei, culturii  sistemului feroviar din România, precum şi de prezentare către publicul larg a tehnicii feroviare naţionale;


	Tehnică legiaslativă.
Eroare materială.







	0
	1
	3
	4

	   
	b) organizarea de evenimente, editarea şi publicarea de materiale documentare în scopul promovării istoriei feroviare şi a trecutului feroviar românesc, precum şi a colecţiilor Centrului Muzeal;
c) atragerea, cu titlu de donaţie şi achiziţionarea de noi materiale, exponate şi documente de importanţă care privesc trecutul feroviar românesc;
d) cercetarea istorică, documentarea pe teren şi realizarea de studii privind istoria  şi cultura feroviară în România;
e) organizarea şi  derularea de programe de şcolarizare şi perfecţionare profesională.

	Nemodificat



Nemodificat 


Nemodificat

Nemodificat
	

	4
	Art. 3.  - În conformitate cu dispoziţiile prezentei legi, păstrând denumirea Centrul Muzeal al Locomotivelor, se pot organiza structuri de expunere a materialului rulant de cale ferată, de promovare a istoriei şi tehnicii feroviare, în subordinea Muzeului Căilor Ferate, şi în alte localităţi.
	Nemodificat





	

	5

	Art. 4. - (1) Activitatea Centrului Muzeal este finanţată din bugetul CENAFER.
(2) Centrul Muzeal este condus de către un expert coordonator, desemnat prin concurs organizat de către CENAFER.

	Nemodificat

	

	6

	Art. 5. (1) Regulamentul  de organizarea şi funcţionare a Centrului Muzeal se stabileste prin hotărâre a Guvernului, în termen de 90 zile de la data intrării în vigoare a prezentei legi. 
(2) Noua structură organizatorică a CENAFER, în cuprinsul căreia se va regăsi şi Centrul Muzeal, va  fi aprobată prin ordin al ministrului transporturilor.

	Nemodificat








	

	7

	

Art. 6. - (1)  Modalitatea de transfer a bunurilor mobile şi imobile cât şi a mijloacelor fixe necesare organizării şi funcţionării Centrului Muzeal către CENAFER, se stabileşte prin hotărâre a Guvernului în termen de 90 de zile de la data intrării în vigoare a prezentei legi.
(2) Centrul Muzeal va funcţiona începând cu data de 1 martie 2018. 

	2. La articolul 6, alineatul (2) se modifică şi va avea următorul cuprins :
Nemodificat




(2) Prezenta lege intră în vigoare la 30 de zile de la data publicării în Monitorul Oficial al României, partea I. 

Comisia pentru transporturi şi infrastructură

	






Termenul iniţial este caduc.

